**Η ηγεσία μέσα από το ρόλο του διευθυντή και του εκπαιδευτικού της Πρωτοβάθμιας εκπαίδευσης στη σύγχρονη εκπαιδευτική πραγματικότητα**

**Καρατζήμου Άννα**

**Περίληψη**

*Είναι σημαντικό να έχουμε αποτελεσματικά σχολεία που δομούνται από αποτελεσματικούς ανθρώπους. Τα πρόσωπα που πλαισιώνουν την ευρύτερη έννοια του σχολείου και προωθούν τις λειτουργίες του σχολείου, τους σκοπούς και τη μαθησιακή διαδικασία είναι: οι εκπαιδευτικοί, οι διευθυντές, οι συντονιστές, οι σχολικοί σύμβουλοι, οι μαθητές, οι γονείς, η κοινωνία, οι τοπικοί φορείς (κ.ά.). Ο καθένας από αυτούς έχει το δικό του ρόλο και από κοινού δημιουργούν τα γνωρίσματα του αποτελεσματικού σχολείου. Χρησιμοποιώντας τον όρο ηγεσία παρατηρούμε ότι είναι δύσκολο να την ορίσουμε μιας και οι περισσότεροι ορισμοί κρύβουν τις λέξεις καθοδήγηση και άσκηση επιρροής. Εντούτοις, η βασική γνώση για την ηγεσία συνεχώς αυξάνεται. Οι εκπαιδευτικοί ηγέτες πρέπει να καθοδηγούν τα σχολεία τους μέσα από τις προκλήσεις που προκύπτουν από ένα περιβάλλον που γίνεται όλο και πιο περίπλοκο. Οι επιτυχημένοι ηγέτες πρέπει να έχουν όραμα, κοινές αντιλήψεις, προσδοκίες υψηλών αποδόσεων, προώθηση ομαδικών στόχων, παρακολούθηση σχολικής επίδοσης, επικοινωνία, εξατομικευμένη στήριξη, πνευματική ενθάρρυνση, προώθηση (κ.ά). Όλα τα παραπάνω προκύπτουν όταν ο ίδιος ο ηγέτης συμμετέχει ενεργά και με το παράδειγμά του συμβάλλει στο σωστό αποτέλεσμα. Τέλος, στη συγκεκριμένη εργασία θα δοθούν προτάσεις διαχείρισης επικοινωνίας/κρίσεων στη σχολική μονάδα που κατέχει ουσιαστικό ρόλο ανάμεσα στους εκπαιδευτικούς και τους μαθητές, σε ομάδα μαθητών, ανάμεσα στο διδακτικό προσωπικό και στο διευθυντή της σχολικής μονάδας αλλά και σε εξωτερικούς παράγοντες όπως είναι οι γονείς (κ.ά.).*

***Λέξεις κλειδιά:*** *ηγεσία, διευθυντής, εκπαιδευτικοί, σχολική μονάδα, επικοινωνία/κρίσεις*